《次韵永叔乞药有感》
宋代·梅尧臣

子厚论钟乳，要若鹅翎筒。安取啖枣栗，谓相出山东。

所产有所美，慎勿凭村僮。公问我饵药，石臼将使砻。

我饵乃藤根，得方非仓公。曾闻李习之，其品今颇同。

此物俗为贱，不入贵品中。吾妻希孟光，自舂供梁鸿。

荏苒岁月久，颜丹听益聪。虽能气血盛，不疗贫病攻。

何如面黧黑，腰金明光宫。亦莫如学钓，缗钩悬香藭。

但知烟水乐，宁计身瘠丰。我生无快意，岂异抱笃癃。

公乎忽我求，略辨雌与雄。雄赤而雌白，由来不同功。

沙合固切似，朋好殊未穷。长年苟不遇，笑杀渭上翁。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。